Huller i havbunden er et stort problem for nordjyllands
fiskere.

Hullerne kommer, når de store tankskibe laster olie ud for Frederikshavn kyst, oplyser P4 Nordjylland. Den såkaldte skib til skib-metode. Olietankernes ankre skraber dybe render i havbunden, og det er et problem for især hummerfiskerne. - Fiskerne kører deres fiskegrejer fast i furerne i havbunden. Så skal man til at hive grejerne op, og så er natfiskeriet ødelagt, siger Bent Rulle, der er formand for fiskeriforeningen på Læsø. Olietankerne er op til 300 meter lange og vejer op mod 300.000 tons. Derfor er de for store til at lægge til i Frederikshavn havn. Danmarks Fiskeriforening vil nu i dialog med de erhverv, der benytter sig af skib til skib-metoden.